CELEX: 62018CN0216
Language: lt
Date: 2018-03-27 00:00:00
Title: Byla C-216/18: 2018 m. kovo 27 d. High Court (Airija) pateiktas prašymas priimti prejudicinį sprendimą byloje Minister for Justice and Equality / LM

4.6.2018   
            
            
               LT
            
            
               Europos Sąjungos oficialusis leidinys
            
            
               C 190/13
            
         2018 m. kovo 27 d.High Court (Airija) pateiktas prašymas priimti prejudicinį sprendimą byloje Minister for Justice and Equality / LM
   
   (Byla C-216/18)
   (2018/C 190/18)
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      High Court (Airija)
   
      Šalys pagrindinėje byloje
   
   
      Pareiškėjas: Minister for Justice and Equality
   
   
      Suinteresuotasis asmuo: LM
   
      Prejudiciniai klausimai
   
   
               1.
            
            
               Neatsižvelgiant į Teisingumo Teismo išvadas Sprendime Aranyosi ir Căldăraru, ar, kai nacionalinis teismas nustato, kad yra įtikinamų įrodymų, kad išduodančiojoje valstybėje narėje sąlygos yra nesuderinamos su pagrindine teise į teisingą bylos nagrinėjimą, nes pati teisingumo sistema išduodančiojoje valstybėje narėje neveikia pagal teisinės valstybės principą, vykdančioji teisminė institucija turi toliau konkrečiai ir tiksliai vertinti, ar suinteresuotajam asmeniui kils neteisingo bylos nagrinėjimo grėsmė, kai jo byla bus nagrinėjama sistemoje, kuri jau nebeveikia pagal teisinės valstybės principą?
            
         
               2.
            
            
               Jeigu taikant nustatytą kriterijų reikia konkrečiai įvertinti, ar prašomam perduoti asmeniui kyla reali akivaizdaus teisingumo paneigimo grėsmė, ir kai nacionalinis teismas nusprendė, kad yra padarytas sisteminis teisinės valstybės principo pažeidimas, ar nacionalinis teismas, kaip vykdančioji teisminė institucija, privalo kreiptis į išduodančiąją teisminę instituciją dėl papildomos reikalingos informacijos pateikimo, kad nacionalinis teismas galėtų įsitikinti, jog nėra neteisingo bylos nagrinėjimo grėsmės, o jeigu yra, kokios teisingo bylos nagrinėjimo garantijos būtų reikalingos?